text: Mor og barn ramt af kiteboogie
  15 august 2014 kl. 05.16
  For en mor og hendes datter blev en aftentur torsdag pludselig afbrudt af en flyvende kiteboogie. De blev ramt af en kiteboogie, som en bilist tabte da han kørte forbi dem.
  En kvinde blev kvæstet i skulderen og hendes otteårige datter slog hoften, da de torsdag aften blev ramt af en såkaldt kiteboogie. De kom gående på fortovet på Strandvejen på Fanø, da en varebil kører forbi dem.
  bag varebilen sad en trailer, hvor der var fastspændt tre kiteboogies. Den ene af dem havde løsnet sig og faldt af. Den ramte kvinden og hendes datter.
  Syd- og Sønderjyllands Politi har fat i føreren af bilen, men de efterlyser alligevel vidner.
  - Vi vil meget gerne i kontakt med nogen, der kan fortælle hvordan denne bilist har kørt. Om han har kørt uhensigtsmæssigt eller om der ikke har været noget at komme efter, siger vagtchef ved Syd- og Sønderjyllands Politi, Søren Strægaard til TV SYD.
  Hvis du har oplysninger i sagen kan du kontakte politiet på 1-1-4.
  